**Tisztelt Szülők!**

Szeretném tájékoztatni Önöket egy, a mai napon megjelent Kormányrendelet általános iskolák rendjét érintő pontjáról.

**Idézet a 111/2021. (III./6.) Kormányrendeletből:**

„**1. §** (1) Az  óvodában és az  iskolában – a  védelmi intézkedések ideiglenes szigorításáról szóló 104/2021. (III. 5.) Korm. rendelet szerint az  óvodákban elrendelt rendkívüli szünet, illetve az  általános iskolákban bevezetett tantermen kívüli, digitális munkarend időtartama alatt – a szülő, törvényes képviselő kérelmére az intézményvezető gondoskodik a gyermekek, tanulók napközbeni felügyeletének megszervezéséről.

(2) A szülő, törvényes képviselő (1) bekezdés szerinti kérelmét elektronikusan is benyújthatja az intézmény vezetőjének.

**2. §** A Kormány – tudva, hogy a  szülők számára a  koronavírus-világjárvány harmadik hulláma elleni védekezés érdekében elrendelt rendkívüli óvodai szünet és az általános iskolák tantermen kívüli, digitális munkarendre történő átállása többlet erőfeszítést, újabb megoldandó feladatokat jelent, ugyanakkor tekintettel arra, hogy a  járvány az  oktatási intézményekben is terjed – felkéri a  szülőket, hogy az  1.  § (1)  bekezdése szerinti gyermekfelügyeletet csak a legszükségesebb esetben – különösen munkavégzés, védekezésben való részvétel – vegyék igénybe.”

*A fentiek értelmében kérjük Önöket, hogy amennyiben indokolt, a felügyelet iránti igényüket jelezzék az iskola titkárságának ímélcímén :* *titkarsag@vajk.t-online.hu*

*(A levélben feltétlenül szerepeljen a gyermek neve, osztálya és az időpont, időtartam, amíg kérik a felügyeletet.)*

Budapest, 2021. március 6.

 Tisztelettel: Somogyvári Beátrix

 intézményvezető